- Hindi News
- National
- फुटबॉल लड़कों का खेल हैं सुनकर शाबेरा को बुरा लगा, नौकरी छोड़ी, फुटबॉल सीखा फिर लड़कियों की टीम खड
फुटबॉल लड़कों का खेल हैं सुनकर शाबेरा को बुरा लगा, नौकरी छोड़ी, फुटबॉल सीखा फिर लड़कियों की टीम खड़ी कर दी
34 वर्षीय शाबेरा शेख ने नॉन-प्रोफेशनल प्लेयर होते हुए भी पुरुष प्रधान खेल फुटबॉल में पहली बार महिलाओं की टीम खड़ी कर दी। इस खेल में कोई भी अभिभावक अपनी बेटी को नहीं भेजना चाहता था। जब ये लड़कियों के मां-बाप से मिलतीं तो वे कहते कि हम अपनी बच्चियों को टीशर्ट-शॉर्ट्स पहनकर नहीं खिलाएंगे। ये तो लड़कों का खेल है। यह बात इन्हें इतनी चुभी कि पहले इन्होंने नौकरी छोड़कर खुद फुटबॉल की ट्रेनिंग ली और इसके बाद बच्चियों को कोचिंग देनी शुरू की। जिन लड़कियों को यह ट्रेनिंग दे रही हैं, आज वे सभी नेशनल व स्टेट लेवल पर खेल रही हैं। अब वे लोग जो पहले इस खेल को पुरुषों का खेल कहते थे, वही अब अपनी बच्चियों को खुशी-खुशी इसके लिए ग्राउंड में भेज रहे हैं। शाबेरा ने फरीदाबाद में पहला वुमेंस फुटबॉल क्लब भी बनाया है। शाबेरा शेख व उनके पति एसपी मंडल पेशे से इंजीनियर हैं। शाबेरा ने बताया कि 2012 में वे बेटी को लॉन टेनिस व पांच साल के बेटे को फुटबाल सिखाने के लिए सेक्टर-12 के स्पोर्ट्स ग्राउंड छोड़ने जाती थीं। एक दिन इन्होंने देखा एक लड़की अकेले ही फुटबॉल खेल रही है। शाबेरा ने बच्ची से जाकर पूछा तो उसने कहा कि यहां सिर्फ लड़के ही फुटबॉल खेलते हैं। वह लड़की है, इसलिए वे अपने साथ नहीं खिलाते हैं। यह बात उसे चुभ गई थी।
शाबेरा के अनुसार उस समय लड़कियों को कोचिंग देने के लिए भी कोई राजी नहीं था। ऐसे में एक प्राइवेट इंजीनियरिंग कॉलेज में लेक्चरर की नौकरी छोड़कर दिल्ली में एक साल तक फुटबॉल की ट्रेनिंग ली। परीक्षा दी और डी-लाइसेंस लिया। उन्होंने ऐसी बच्चियों को एकत्र किया जो फुटबॉल खेलना चाहती हैं। वे सरकारी स्कूलों में गईं, लड़कियों के टीचर व उनके अभिभावकों से बात की। कुछ राजी हो जाते तो कुछ सीधे मना कर देते। लेकिन हार न मानते हुए सेक्टर-12 के स्पोर्ट्स ग्राउंड में 8-10 लड़कियों को ट्रेनिंग शुरू की।
अब मां-बाप खुद लेकर आते हैं बेटियों को
धीरे-धीरे उनकी सिखाई गई लड़कियां प्रदेश व नेशनल स्तर पर खेलने लगीं। इस समय वह 50 लड़कियों को ट्रेनिंग दे रही हैं। ये सभी स्टेट लेवल पर खेल चुकी हैं। इनमें से सात महिला खिलाड़ी नेशनल लेवल पर खेल चुकी हैं। शाबेरा बच्चों को किट अपने पैसे से ही मुहैया कराती हैं।
भास्कर ख़ास
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva bho_Deva